

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 6.septembrī Nr.**466**

(prot.Nr.**21**, **8**.§)

**Par atbalstu Staņislava Broka Daugavpils Mūzikas vidusskolai**

Pamatojoties uz likuma “Par pašvaldībām” 15.panta pirmās daļas 4.punktu, kas noteic pašvaldības autonomo funkciju - gādāt par iedzīvotāju izglītību, un 21.panta pirmās daļas 27.punktu,

ņemot vērā Daugavpils pilsētas attīstības programmā paredzēto “Mana pils - Daugavpils” 2014.-2020.gadam Rīcības un investīciju plānu, Rīcības plāna uzdevumu “S3-4 Tirgus pieprasījumam atbilstošs profesionālās un pieaugušo izglītības piedāvājums” paredzēto S3-4-1 pasākumu – kvalitatīva un pieejama profesionālā un pieaugušo izglītība,

# Kultūrpolitikas pamatnostādņu 2014.-2020.gadam “Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401, turpmāk - Pamatnostādnes), 5.2.2.apakšnodaļu, kur kā stratēģiskais mērķis noteikts – sekmēt daudzveidīgu, kvalitatīvu un pieejamu kultūrizglītības piedāvājumu nacionālās identitātes stiprināšanai un radošas ekonomikas izaugsmei, kā arī veicināt personības radošuma attīstību visos izglītības līmeņos,

Profesionālās izglītības likuma 10.panta pirmo daļu, kas noteic, ka pašvaldības piedalās profesionālās izglītības īstenošanā,

ņemot vērā Kultūras ministrijas 2018.gada 4.jūlija vēstuli Nr.3.3-1/1338 ar lūgumu rast iespēju segt daļu no Finanšu ministrijas valdījumā esošā nekustamā īpašuma (īpašuma ar kadastra Nr.0500 001 1308, Kandavas ielā 2A, Daugavpilī, sastāvā esošās būves, ar kadastra apzīmējumu Nr.0500 001 1308 001), kurā Staņislava Broka Daugavpils Mūzikas vidusskola nodrošina profesionālo vidējo izglītību, energoefektivitātes paaugstināšanas projekta Nr.ENERGO\_K2 “Energoefektivitātes paaugstināšana ēkā Kandavas ielā 2, Daugavpilī” budžetā papildus nepieciešamā finansējuma, Finanšu ministrijas 2018.gada 6.augusta vēstuli Nr.13-1-06/3710,

ņemot vērā to, ka Staņislava Broka Daugavpils Mūzikas vidusskola ir valsts dibināta Kultūras ministrijas padotībā esoša kultūrizglītības iestāde profesionālās vidējās mūzikas izglītības programmu un profesionālās ievirzes mūzikas izglītības programmu īstenošanai, kurā profesionālās ievirzes izglītības posmā mācās vairāk nekā 350 Daugavpils pilsētas pašvaldības bērnu, kā arī, to, ka izglītības iestādes organizētie pasākumi sekmē Daugavpils pilsētas popularitāti reģionā un Latvijā, atklāti balsojot: PAR – 8 (A.Broks, J.Dukšinskis, R.Eigims, R.Joksts, I.Kokina, J.Lāčplēsis, I.Prelatovs, A.Zdanovskis), PRET – 1 (V.Kononovs), ATTURAS – 2 (A.Gržibovskis, L.Jankovska), **Daugavpils pilsētas dome nolemj:**

Piešķirt Staņislava Broka Daugavpils mūzikas vidusskolai (reģ.Nr.90000066001, juridiskā adrese: Kandavas ielā 2A, Daugavpilī) 50 000 EUR(piecdesmit tūkstoši *eiro*)ar mērķi nodrošināt mūzikas izglītības programmu pieejamību Daugavpils pilsētas izglītojamajiem, noslēdzot trīspusēju līgumu starp Daugavpils pilsētas domi, Staņislava Broka Daugavpils Mūzikas vidusskolu un Kultūras ministriju, paredzot finansējumu 2019.gada pašvaldības budžetā.

Domes priekšsēdētājs *(personiskais paraksts)* R.Eigims